مسرح زيزينيا

مسرح زيزينيا Theater Zizinia هو اول مسرح قطاع خاص انشأه   الكونت دى زيزينيا اللى كان تاجر للقطن و قنصل لبلچيكا فى مصر .
وقام بتصميمه المهندس الطليانى بترو افوسكانى وكان أنشأ مسرحين هما زيزنيا الصيفى و زيزينيا الشتوى ، مسرح زيزينيا الصيفى  بقا بعدها فندق سان ستيفانو الشهير وحاليا فندق الفور سيزون، و مسرح زيزينيا الشتوى اتحول ل تياترو محمد على سنة 1918 و بعدها لمسرح سيد درويش سنة 1962 وبعدها اتحول لدار الأوپرا  فى اسكندريه 2004 .

و علا المسرح ده شاهد الخديوى عباس حلمى التانى  الفنان چورچ ابيض اللى كان ناظر محطة سيدى جابر وقتها و هو يمثل مع فرقة ولاد مدارس الفرير المسرحيه اللى كانت بتقدم أعمال بالفرنساوى و وافق الخديو بعدها علا سفره ل فرنسا لدراسة المسرح وسافر سنة 1904، و علا نفس المسرح مثلت ساره بيرنار لما زارت مصر سنة 1908.

اما الكونت " زيزينيا" فكان قنصل بلچيكا العام فى مصر و واحد من اكبر تجار القطن  فى إسكندريه سنة 1872، ويرجع تاريخ تسمية حى زيزينيا  بالاسم دا نسبه ليه.

وكان " زيزينيا" يعرف اهمية اسكندريه العاصمة التانيه لمصر، فقام بشرا أرض، وبعد مرور فتره من الزمن باع الخواجة "زيزينيا" جزء من الأرض ل الحكومه  لمد خط الترام.

وبعدها ابتدت المنطقه فى العمران و عرفها الناس و سكنو فيها فسمو المنطقه حى "زيزينيا" نسبةً ل صاحب المنطقه الأولانى ، وهو نفس الاسم اللى يطلق علت الحي لغاية دلوقتى .

اما قصر الكونت إيتيان زيزينيا اللى بناه سنة 1862 فى ميدان القناصل " المنشيه" تم تدميره بمدافع الأسطول الإنجليزى سنة 1882.

تصنيف:اسكندريه
تصنيف:تاريخ مصر
تصنيف:ثقافة مصر
تصنيف:مبانى
تصنيف:مسارح